
Grozījumi Negodīgas tirdzniecības prakses aizlieguma likumā
Izdarīt Negodīgas tirdzniecības prakses aizlieguma likumā (Latvijas Vēstnesis, 2021, 75. nr.) šādus grozījumus:
5.pantā:
· papildināt pirmās daļas 1.punktu pēc vārda "piedāvājumu" ar vārdiem "(tajā skaitā sortimentu)";
· papildināt pirmo daļu ar 17.punktu šādā redakcijā:
· "17) piemērot atšķirīgus sadarbības un tirdzniecības nosacījumus lauksaimniecības un pārtikas preču piegādātājam salīdzināmos darījumos ar citu lauksaimniecības un pārtikas preču piegādātāju vai īstenot darbības, kas tiešā vai netiešā veidā diskriminē lauksaimniecības un pārtikas preču piegādātāju, radot tam konkurences ziņā nelabvēlīgākus apstākļus.";
· izteikt ceturto daļu šādā redakcijā:
· "(4) Pircējam, sadarbojoties ar lauksaimniecības un pārtikas preču piegādātāju, ir aizliegts piemērot netaisnīgus un nepamatoti garus termiņus norēķiniem par piegādātajām lauksaimniecības un pārtikas precēm - ilgākus par 30 dienām pēc to piegādes.".

